**Hans, prins av Glücksborg**, (også **hertug Hans**, **Iohannes**), født 26. juli 1583 på Haderslevhus, død 28. oktober 1602 i Moskva.

Biografi
--------

Han var yngste sønn av kong Frederik II og dronning Sophie. Etter at Christian (IV)s utdannelse var overstått, fikk Hans i en periode sin brors lærer Hans Mikkelsen som præceptor. I 1597 ble han sendt til universitetet i Strasburg for å studere, men tilbrakte ikke lang tid der.

Han foretok flere reiser med broren sin, blant annet til Ditmarsken i 1598 og til Norge i 1601. I november samme år ble han gjort væraktig, og foretok derpå en reise til Tyskland, Frankrike og de spanske Nederlandene. Videre oppholdt han seg i en tid ved Henrik IVs hoff, og deltok deretter på spansk side i beleiringen av Ostende.

Russland
--------

Herfra ble han kalt hjem i forbindelse med forhandlingene mellom Christian IV og den russiske monark Boris Fjodorovitsj Godunov. De to hadde inngått planer om at Hans skulle ekte Godunovs datter Xenia og motta store besittelser i Russland. Det ble lagt grundige forberedelser til bryllupsreisen hvor riksråd Axel Gyldenstjerne ble ansatt som hertugens hovmester. Dessuten skulle Hans ledsages av riksrådene Axel Brahe og Christian Holck samt et følge på 180 personer.

Kong Christian hadde politiske såvel som økonomiske hensikter med ekteskapet. Hans måtte avgi alle arvekrav på hertugdømmene, til gjengjeld lovet kongen å bekoste hele bryllupsreisen og betale 60 000 riksdaler.

10. august ankom følget Narva, og først den 19. september, etter en strabasiøs reise nådde de Moskva. Etiketten tilsa at Hans ikke umiddelbart fikk se sin brud. Tiden gikk med formaliteter og forhandlinger, og i oktober ble Hans plutselig febersyk, og den 28. august 1602 døde han. Liket ble bisatt i den tyske kirke utenfor Moskva. Først i 1636 ble det sendt via Narva til Danmark, hvor det fikk plass i Roskilde domkirke.

Trivia
------

Forfatteren Jens Bjørneboe har skrevet en bok, *Hertug Hans* som omhandler prinsens liv.

Referanser
----------

1. ↑   Prosjekt Runeberg, «Dansk biografisk Lexikon / VI. Bind. Gerson - H. Hansen /», besøkt 5. april 2021[Hentet fra Wikidata]
2. 1 2   Dansk biografisk leksikon[Hentet fra Wikidata]
3. 1 2   The Peerage, oppført som Johann Oldenburg, The Peerage person ID p10555.htm#i105549, besøkt 9. oktober 2017[Hentet fra Wikidata]
4. ↑  Bricka, Carl Frederik. «567 (Dansk biografisk Lexikon / VI. Bind. Gerson - H. Hansen)». *runeberg.org* **(dansk)**. Arkivert fra originalen 5. april 2021. Besøkt 5. april 2021. «Hans, 1583–1602, yngste søn af Kong Frederik II og Dronning Sophie, blev født 26. Juli 1583 på Haderslevhus. … og først 19. Sept. naaede han Moskov. Han modtoges med Venlighed af Zaren, men russisk Etikette … 28. Okt. 1602 afgik han ved Døden; hans Lig bisattes i den tyske Kirke uden for Moskov. Først 1636 førtes det til Narva og der fra det følgende Aar til Danmark, hvor det fik Plads i Roskilde Domkirke. Hist. Calender I, 73 ff. J. A. Fridericia.»

Eksterne lenker
---------------

* Dansk biografisk Lexikon om Hans

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** WikiTree **·** VIAF **·** GND
 |

Portal: Danmark